Publication: Magyar Közlöny
Issue: MK-2002-88 (Year: 2002, Number: 88)
Era: 1990-2004
Section: — 30/1998. (VI. 25.) AB határozat
Paragraph Index: 290

3. Az államigazgatás felépítése A fejezet ismerteti az államigazgatási szervek típusait, majd bemutatja a közfeladatokat ellátó szervek rendszerét a polgári törvénykönyvben meghatározottak szerint, illetve ismerteti a Köztisztviselõi törvény szerinti közigazgatási szerv fogalmát és a Ktv. hatálya alá tartozó államigazgatási szerveket. Az általános bemutatást követõen kerül kibontásra a szûk értelemben vett államigazgatási szervek típusainak ismertetése, az általános és különös hatáskörû szervek jellemzõinek meghatározása, központi és helyi szervek elhatárolása, illetve a testületi és hivatali típusú szervek értelmezése. A fejezet bemutatja az államigazgatási feladatok ellátásában részt vevõ egyéb szervek körét, a közintézetek, köztestületek, közalapítványok és a közhasznú társaságok fogalmát, illetve a természetes személyt, mint az államigazgatási feladat és hatáskörök címzettjét (jegyzõ, anyakönyvvezetõ, hatósági ágazatok stb.). Az államigazgatás felépítésének általános jellemzése után a tananyag bemutatja az államigazgatás szervezetét. Ennek keretében kerül sor a központi államigazgatási szervek rövid jellemzésére: a Kormány, a minisztériumok, a Miniszterelnöki Hivatal, a nem minisztériumi formában mûködõ központi közigazgatási szervek, a kormány mûködését segítõ egyéb szervek (kabinetek, kormánybizottságok, tárcaközi bizottságok, kormánybiztosok, kormánymeghatalmazottak stb.), majd bemutatásra kerülnek a helyi (területi és települési) szinten mûködõ államigazgatási szervek.

Source: https://magyarkozlony.hu/hivatalos-lapok/8208ee834e985ec162432e67d12fac2c62a0dfa1/dokumentumok/c11b42cee250ee7c58c28cebee78b11bb02d9607/letoltes